open-index/open-wikipedia-markdown huggingface dataset:
Биргит Ојгемеел

**Биргит Ојгемеел** (родена на 24 септември 1988) — естонска пејачка која што ја претставувала Естонија на Евровизија 2013 заедно со Стиг Раста со песната „Et uus saaks alguse“.

Категорија:Живи луѓе
Категорија:Родени во 1988 година
Категорија:Естонски пејачки
Категорија:Учесници на Евровизија
Божиќен колач

**Божиќен колач** е вид на овошен колач што се служи на Божиќ во многу земји. Може да биде во било која форма и големина, со било кој состав или декорација. Во многу земји, божиќниот колач се украсува со куќичка, елка, ликот на Дедо Мраз, и други новогодишни детали. Во Македонија, за Божиќ традиционално се подготвува сув колач со суво овошје.

## Видови на „божиќен колач“

Во Шкотска, божиќниот колач се подготвува со виски, суво грозје, кандирани цреши и друг вид на кандирано овошје, според рецепт кој потекнува од градот Данди. Во Јоркшир, божиќниот колач се јаде со сирење. Во Германија, традиционалниот божиќен колач е сувиот овошен колач Штолен. Во Италија се подготвува вид на леб од кисело тесто, што содржи суво грозје и друг вид на кандирано овошје. На Кипар, божиќниот колач се служи на Божиќ, и тоа е првото нешто што домаќинот го нуди на своите гости.

Во Америка, постои обичај да се подарува овошен колач за Божиќ, иако не го нарекуваат „божиќен колач“.

Во Јапонија, божиќниот колач се јаде на Бадник, односно вечерта пред Божиќ. Најчесто е подготвен со многу крем, украсен со јагоди и чоколадо.

На Филипини, божиќниот колач содржи коњак или рум.

## Наводи

Категорија:Колачи
Категорија:Божиќна кујна
Чезаре Бенедети

**Чезаре Бенедети** може да се однесува на следниве личности:

* Чезаре Бенедети (фудбалер, роден октомври 1920) — италијански фудбалер
* Чезаре Бенедети (фудбалер, роден ноември 1920) — италијански фудбалер
* Чезаре Бенедети (велосипедист) (р. 1987) — италијански велосипедист
Алан Аркин

**Алан Волф Аркин** (;  - ) — американски глумец, режисер, комичар, музичар и пејач.

## Животопис

## Филсмка кариера
Со филмска кариера која трае повеќе од 55 години, Аркин е познат по своите улоги во филмовите *[[Русите доаѓаат, Русите доаѓаат]]* (1966), *[[Почекај додека се стемни]]* (1967), *[[Срцето е осамен ловец (филм)|Срцето е осамен ловец]]* (1968), *[[Попи]]* (1969), *[[Квака 22 (филм)|Квака 22]]* (1970), *[[Сватови (филм)|Сватови]]* (1979), Бегство од Собибор (1987), *[[Едвард со рацете-ножици]]* (1990), *[[Глендери Глен Рос (филм)|Глендери Глен Рос]]* (1992), *[[Тринаесет разговори за едно]]* (2001), *[[Малата Мис Америка]]* (2006), Марли и јас (2008) и *[[Арго (филм)|Арго]]* (2012).

Тој бил номиниран за наградата „Оскар за најдобар глумец“ двапати: за неговите изведби во *Русите доаѓаат, Русите доаѓаат* и во *Срцето е осамен ловец*. Тој освоил Оскар за најдобар спореден глумец за изведбата во *Малата Мис Америка* и бил номиниран за истата награда за улогата во историската драма *Арго*.

## Наводи

## Надворешни врски
*
*
*
*

Категорија:Американски глумци
Категорија:Добитници на наградата „Тони“
Категорија:Американски филмски глумци
Категорија:Добитници на Златен глобус
Франческо Касата

**Франческо Касата** (роден на 16 јули 1997) — италијански фудбалер, играч од средниот ред на Специја.

## Титули
##### Јувентус
***[[Турнир Вијареџо]]** :
: 2016

## Наводи

## Надворешни врски
* Франческо Касата на soccerway
* Франческо Касата на transfermakt

Категорија:Италијански фудбалери
Категорија:Живи луѓе
Категорија:Фудбалери на ФК Јувентус
Категорија:Фудбалери на ФК Асколи
Категорија:Фудбалери на Сасуоло Калчо
Категорија:Фудбалери на ФК Џенова
Категорија:Фудбалери на ФК Парма
Категорија:Фудбалери на ФК Тернана
Категорија:Фудбалери на ФК Специја
Категорија:Родени во 1997 година
Голема океанска друмска трка „Кедел Еванс“ 2017

**Голема океанска друмска трка „Кедел Еванс“ 2017** — 3. издание на велосипедската еднодневна трка Голема океанска друмска трка „Кедел Еванс“, која се одржала на 29 јануари како втор настан во сезоната на Светската турнеја. Првпат била вклучена во календарот на Светската турнеја.

При завршниот спринт од намалена главна група, возачот на , Никијас Арнт, ја освоил трката пред Австралијците Сајмон Геранс () и Камерон Мајер, кој возел за националната екипа на Австралија.

## Екипи

Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Поради тоа, тринаесет од осумнаесетте екипи настапиле на трката. Дополнително, четири професионални континентални екипи се натпреварувале, додека австралиската национална екипа ја заокружила главната група од 18 екипи.

## Поредок
### Завршен пласман

## Наводи

## Надворешни врски
*  
* 
* 

Категорија:Голема океанска друмска трка „Кедел Еванс“
Категорија:Светска турнеја на UCI 2017
Категорија:Австралија во 2017 година
Трка Абу Даби

**Трка Абу Даби** — велосипедска трка во и околу Абу Даби, Обединети Арапски Емирати, која се одржува секоја година од 2015.

## Историја

Претходно била дел од Азиската турнеја на UCI. Трката се одржувала во октомври, како една од последните трки во сезоната. Трката е организирана од *RCS Sport*, организаторот на Џиро д’Италија и на соседната Трка Дубаи.

Во 2015 година, UCI ја организирала првата „Меѓународна велосипедска гала“ вечерта на затворањето на трката како прослава за крај на сезоната. Организаторите ја изразиле желбата да се приклучат на Светската турнеја. Во 2016 година започнала два дена по велосипедската гала, една недела по Светското друмско првенство во Катар.

Третото издание на трката била додадено на Светската турнеја 2017 и требало да се одржи на почетокот на сезоната, во февруари 2017.

Во 2019 година, Трката Абу Даби била споена со Трката Дубаи, станувајќи Трка ОАЕ.

## Тек

Првите две изданија на трката биле составени од четири етапи; три од нив биле рамни и подобни за спринтерите и една со планинска завршница на Џабал Хафит. Завршната етапа е на тркалиштето околу Јас Марина, која се одржува на самрак.

## Победници

## Наводи

## Надворешни врски
*  
* 
* 


Категорија:Велосипедски трки во Обединетите Арапски Емирати
Категорија:Светска турнеја на UCI
Категорија:Трки од Азиската турнеја на UCI
Голема океанска друмска трка „Кедел Еванс“

**Голема океанска друмска трка „Кедел Еванс“** (позната и како **Голема океанска друмска трка** или **Друмска трка Кедел**) — годишна професионална велосипедска еднодневна трка за мажи и жени, која почнувала и завршувала во Гилонг, Викторија, Австралија, движејќи се долж сликовитиот Голем океански пат.

Првата трка била одржана во 2015 година како трка за збогување за Кедел Еванс, единствениот победник на Тур де Франс и на Светското друмско првенство од Австралија. Изданието во 2017 година било додадено на Светската турнеја по првпат.

## Тек

Трката за мажи е долга 174 километри, додека женската трка е долга 113 километри. Трката започнува во градот Гилонг во сојузната држава Викторија минувајќи низ родниот град на Еванс Барвон Хедс на полуостровот Беларин, поминувајќи до познатата сурферска плажа Белс Бич и долж Големиот океански пат. Потоа, трката се упатува кон ридовите до Гилонг за три круга пред завршницата.

## Победници
### Машка трка

### Женска трка

## Наводи

## Надворешни врски
*  
* 
* 


Категорија:Спортот во Австралија
Категорија:Велосипедски трки во Австралија
Категорија:Светска турнеја на UCI
Категорија:Трки од Океаниската турнеја на UCI
Македониј (Појаснување)

**Македоониј** (; ; «од  Македонија») — машко име.

## Познати личности
* Македониј Никомедиски (IV в.) — светец;
* Македониј Сириски (IV в.) — аскет од Антиохија;
* Македониј I — епископ Цариградски (342—346 и 351—360);
* Македониј (V в.) — Африкански викар;
* Македониј II — патријарх Цариградски (496—511);
* Македониј Солунски (VI в.) — византиски поет;
* Македониј — патријарх Антиохиски (620—628);
Македониј Сириски

:*За други личности со името Македониј видете на [[Македониј (Појаснување)|појаснителната страница]]*

**Преподобен Македониј Пустиник** бил Сириски светец (исто така познат како Македониј Слабојадец)

Роден е 328 година, живеел во Сирија (тогашен Антиох) во втората половина на  четвртиот и почетокот на петтиот век.
Аскетскиот живот го почнал лутајки по градовите во Сирија, Феникија и Киликија, избегнувајки човечка слава и прехранувајки се 40 години целосно од јачмен навлажен со вода. На крајот тој се преселил во пустината, далеку од човечки контакт, земајки засолниште во јама.
Тој ја сметаше храната за вид на лек, што може да се преземе за да се одбегне смртта, поради тоа што не е дозволено, да се скрати животот за да се избегнат подвизи и искушениа. Стана добро познат на луѓето далеку и широко за неговата светост и подароци на исцелување и егзорцизам. Постепено многумина народ доваѓаа да го побарат духовна помош и насоки од Македониј.
На висока старост тој се согласил да живее во ќелија. Умрел во 418 година на 90 годишна возраст.

Православната црква неговиот ден го чествува на 6 февруари.

## Наводи

Категорија:Светци од Сирија
Категорија:Христијански светци од 5 век
Категорија:Христијански светци од 4 век
Категорија:Преподобни
Вурден

**Вурден** () — град и општина во централна Холандија. Поради неговата географска положба, која се наоѓа помеѓу четирите најголеми холандски градови Амстердам, Ротердам, Хаг и Утрехт, Вурден е одлично поврзан со останатите делови на земјата, и е најпогодно место за живот за сите оние што работат во претходно наведените градови, но не сакаат да живеат во нив. Спрема последните податоци од 2014 г. Вурден има 50.607 жители.

## Историја
Реката Стара Рaјна течела низ центарот на градот на Вурден, но во 1960 година реката била пренасочена околу центарот на градот. Градот има долга и богата историја во правењето и трговијата со сирење; долги години сирењето гауда, како за домашна така и за меѓународна употреба е произведувано во овој регион. Вурден уште го држи својот автентичен пазар на сирење (од 1885) во центарот на градот.

### Современо време
Во 1989 година имало прекројување на провинциските граници, и како резултат на тоа Вурден од Јужна Холандија е префрлен во провинцијата Утрехт. Во 2015 година, бегалскиот центар во градот, бил сцена на насилен напад од 20 маскирани луѓе, кои употребувале огномети и ги уривале оградите.

## Географија

Вурден е сместен на  западно од провинцијата Утрехт во центарот на Холандија.

Вурден се граничи со општините Де Ронде Венен (на север), Стиштце Вехт (североисток), Утрехт (исток), Монтофорт (југ) во провинцијата Утрехт и Бодегравен-Реувајк (југозапад) и Неувекоп (северозападно) во провинцијата Јужна Холандија.

Најголеми населени места во општината се Де Meије, Хармелан, Камерик, Канис, Вурден и Зегвелд.

## Познати жители
* Јан де Бекер (1499–1525), Протестантски маченик
* Херман ван Сваневелт (1603–1655), сликар
* Херман де Ман (1898–1946), романописец
* Ари ван Вилт (1916–2001), велосипедист
* Петер Прајдекер (роден 1948),пливач во слободен стил
* Симоне Ангел (роден 1971), ТВ водител и пејач
* Естер Вергер (роден 1981), тенски играч ви инвалидска количка
* Анук Хогендајк (роден 1985), фудбалер
* Елен ван Дајк (рпдена 1987), професионален велосипедист

## Училишта во Вурден
* Калсбег Колеџ
* Минкема Колеџ
* Футура Колеџ

## Сообраќај
* Железничка станица Вурден

### Железнички несреќи
* Несреќа на Вурденска железничка станица (ноември 1960), несреќа со британски воз (двајца мртви, 10 повредени)
* Хермеленска железничка несреќа (јануари 1962), фронтален судир, најлошата железничката несреќа во историјата на Холандија (93 погинати)

## Наводи

## Надворешни врски

* 

Категорија:Градови во Холандија
Категорија:Општини во Утрехт (покраина)
Категорија:Населени места во Утрехт (покраина)
Опасни врски

***Опасни врски*** () — француски епистоларен роман напишан од Пјер Шодерло де Лакло, издаден во четири тома на 23 март 1782. Романот се смета за еден од најдобрите во француската книжевност, како поради својата форма и стил на пишување, така и поради важноста на приказната.

Се раскажува за перверзните игри на двајца благородници, кои на валкан начин се обложуваат да заведат млада девојка, да ја искористат и да ја отфрлат. Првичната одредба е дека романот раскажува приказна со морална поука, но според повеќемина, нагласокот е повеќе врз декаденцијата на француската аристократија кратко пред Француската револуција, фрлајќи светло врз перверзиите на стариот француски поредок.

Како епистоларен роман, книгата е целосно составена од писма, кои ги пишуваат ликовите меѓусебе. Писмата помеѓу Валмон и де Мертеј ја водат приказната, а писмата на споредните ликови откриваат детали кои го продлабочуваат заплетот. Романот е адаптиран неколкупати како на филм така и во театар, а постојат и осовременети верзии на романот.

Категорија:Француски романи
Категорија:Книги од 1782
Оскар за најдобар глумец

**Наградата Оскар за најдобар глумец** е награда која се доделува годишно од Академијата за филмски уметности и науки (АМПАС). Се доделува на глумецот кој пренел неверојатна изведба во главна улога работејќи во филмската индустрија.

Првото доделување на наградите Оскар било одржано во 1929 година и Емил Јанингс бил првиот глумец кој ја освоил наградата за неговите изведби во филмовите *[[Последна заповед (филм од 1928)|Последна заповед]]* и *[[Патот на сите живи (филм од 1927)|Патот на сите живи]]*. Моментално, номинациите се одредуваат преку единечен пренослив глас во рамките на одделението на глумци од АМПАС; победниците се избрани со мнозинство гласови од вкупниот број на членови на Академијата со право на глас.

Од основањето, наградата била доделена на 81 глумец. Даниел Деј-Луис е најмногу наградуван во оваа категорија со освоени три Оскари. Спенсер Трејси и Лоренс Оливие биле номинирани за наградата девет пати, повеќе од било кои други глумци. Гери Олдмен е последен добитник во оваа категорија, добивајќи го Оскарот на деведесеттото доделување на наградите за улогата на Винстон Черчил во *[[Најмрачниот час (филм од 2017)|Најмрачниот час]]*.

## Добитници и номинации
Ова е списокот на добитници и номинирани глумци за наградата Оскар.

## Повеќекратни победници
Следниве глумци добиле два или повеќе Оскари во категоријата најдобар глумец:

## Возрасни рекорди

## Наводи

## Библиографија

*
*
*
*
*
*

## Надворешни врски
* Oscars.org (официјално мрежно место на Академијата)
* База на податоци на наградите (официјално мрежно место)
* Oscar.com (официјално промотивно мрежно место)
* Целосен список на победници 

Категорија:Оскари
ФК Асколи Калчо 1898

**** е италијански фудбалски клуб со седиште во градот Асколи Пичено, Марке. Моментално се натпреварува во Серија Б, второто ниво на италијанскиот фудбал.

Клубот е основан во 1898 година како "Кандидо Аугусто Веки". Досега во клупската историја Асколи има одиграно 16 сезони во Серија А - каде најдобриот резултат им е 4-тото место освоено во сезоната 1979-1980 - и 20 во Серија Б. Најголемиот успех на клубот е освојувањето на Митропа купот во сезоната 1986-1987.

Боите на клубот се црна и бела и игра во дресови со вертикални риги испреплетени со овие две бои. Својте домашни натпревари ги игра на стадионот Чино е Лило Дел Дука кој е со капацитет од 20,550 седечки места.

## Стадион
Асколи ги игра својте домашни натпревари на стадионот Чино е Лило Дел Дука кој е со капацитет од 20,550 седечки места и се наоѓа во периферијата на Асколи Пичено. Стадионот е отворен во 1962 година и бил реновиран во 1975 година.

Пред тоа, од 1925 до 1962 година клубот играл на стадионот Феручо Корадино Скварчија.

## Соперници
*
*

## Познати играчи
*  Валтер Касагранде
*  Лиам Брејди
*  Оливер Бирхоф
*  Фабио Кваљарела
*  Андреа Барцаљи
*  Џанлука Палјука
*  Фабио Пекија
*  Саша Бјелановиќ
*  Андреа Сончин

## Титули
### Домашни
*** [[Серија Б]] : 2**
:1977–1978, 1985–1986
***[[Лега Про Прима Дивизионе|Серија Ц]] : 1**
:2001-2002 (група Б)

### Меѓународни
***[[Митропа куп]] : 1**
:1986-1987

## Надворешни врски
*Официјална страна на клубот
*Асколи на transfermarkt

Асколи
Сајмон Кларк

**Сајмон Кларк** може да се однесува на следниве личности:

* Сајмон Кларк (фудбалер) (р. 1971) — англиски фудбалер
* Сајмон Кларк (велосипедист) (р. 1986) — австралиски велосипедист
* Сајмон Кларк (социолог) (р. 1946) — англиски социолог
* Сајмон Кларк (писател) (р. 1958) — англиски писател
Бен Кинг

**Бен Кинг** може да се однесува на следниве личности:

* Бен Е. Кинг (1938–2015) — американски пејач
* Бен Кинг (гитарист) (р. 1984) — британско-американски гитарист
* Бен Кинг (велосипедист) (р. 1989) — американски велосипедист
Корделивка

**Корделивка** () — село во Украина, Калиновски реон, Виничка област.

Категорија:Села во Украина
Категорија:Калиновски реон
Мајкл Вудс

**Мајкл Вудс** може да се однесува на следниве личности:

* Мајкл Вудс (велосипедист) (р. 1986) — канадски велосипедист
* Мајкл Вудс (фудбалер) (р. 1990) — англиски фудбалер
* Мајкл Вудс (ирски политичар) (р. 1935) — ирски политичар
* Мајкл Вудс (музичар) — британски музичар
* Мајкл Вудс (австралиски политичар) (1857-1934) — австралиски политичар
Епистоларен роман

[мини|Младиот Вертер пишува писмо откако се одлучил да се самоубие, кулминација на [Гетеовите Страдањата на младиот Вертер]]
**Епистоларен роман** — вид на роман кој е раскажан како збир од документи, најчесто писма. Под поимот се подразбираат и романи кои се напишани како дневници или исечоци од весник. Од неодамна, електронски „документи“ како радио снимки, блогови и е-пошта се влезени во употреба. Зборот ** доаѓа од старогрчкото ἐπιστολή *epistolē*, што значи писмо. Преку оваа форма, писателот може да покаже разновидни гледни точки на различни ликови, наместо да се потпира на вообичаената техника на сезнаечки раскажувач.

Познати примери од светската книжевност се романите: *[[Страдањата на младиот Вертер]]* на Јохан Волфганг фон Гете, *[[Дракула (роман)|Дракула]]* на Брам Стокер и *[[Опасни врски]]* на Пјер Шодерло де Лакло. Во поново време популаризирани се романи кои во целост претставуваат интимен дневник на некој од ликовите, a многу романи и делумно користат писма или извадоци од весник со цел зајакнување на вистинитоста на настаните.

## Наводи

Категорија:Книжевни жанрови
Категорија:Наратологија
Ворнер Бакстер

**Ворнер Лерој Бакстер** (29 март 1889 – 7 мај 1951) — американски глумец, познат по својата улога како The Cisco Kid во филмот *[[Во стара Аризона]]* (1929), за која добил Оскар за најдобар глумец на второто доделување на наградите.

Тој често играл улоги на заводнички, харизматични латински бандити во вестерн филмовите, и го играл The Cisco Kid или слични ликови низ 1930. години, но играл и низа на други улоги низ својата кариера. Тој ја започнал својата кариера во неми филмови. Најпознати неми филмови во кои глумел Бакстер се *[[Големиот Гатсби (филм од 1926)|Големиот Гатсби]]* (1926) и *[[Ужасната вистина (филм од 1925)|Ужасната вистина]]* (1925). Кога започнале да се прават звучни филмови, Бакстер станал уште попознат. Негови најпознати улоги во звучни филмови се улогите во *Во стара Аризона* (1929), *[[42. улица (филм)|42. улица]]* (1932), *[[Брод на робови (филм од 1937)|Брод на робови]]* (1937), *[[Киднапиран (филм од 1938)|Киднапиран]]* (1938), и краткометражниот филм *[[Украдените скапоцености]]* (1931). Во 1940. години тој бил добро познат по улогата Д-р. Роберт Ордвеј во серијалот од 10 филмови насловен Доктор криминалец.

Во периодот од 1914 до 1950 година, Бакстер глумел во повеќе од 100 филмови.

## Наводи

## Надворешни врски

*
*
*

Категорија:Американски глумци
Категорија:Родени во 1889 година
Категорија:Починати во 1951 година
Категорија:Американски пронаоѓачи
Категорија:Американски филмски глумци
Грофот од Монте Кристо

***Грофот од Монте Кристо*** () — авантуристички роман од францускиот писател Александар Дима (*таткото*) објавен во 1844. Се смета за најпознато дело на авторот, покрај *[[Тројцата мускетари]]*. Како и повеќето негови романи, бил вдахнат од сижејни линии по сугестија на неговиот соработник Огист Маке.

Приказната се одвива во Франција, Италија, и острови во Средоземјето, за време на историските настани во периодот 1815–1839: од времето на Бурбонската револуција до владеењето на кралот Луј-Филип. Дејството започнува непосредно пред 100. дена од враќањето на Наполеон Бонапарт од прогон на власт. Историскиот контекст е важен елемент за приказната, бидејќи низ авантурите се преплетуваат теми како надеж, правда, одмазда, и прошка. Главен лик е Едмонд Данте (*грофот од Монте Кристо*), човек кој е неправедно осуден на затворска казна, бега од затвор, брзо се збогатува и планира одмазда кон луѓето кои се одговорни за неговото притворање. Сепак, жртви на одмаздата станале и невини луѓе.

*Грофот од Монте Кристо* денес се смета за едно од најважните дела на светската литература, и според литературниот критичар Лук Сант, „меѓу најголемите цивилизациски дострели на западната литература, препознатлив исто колку Мики Маус и Црвенкапа“.

## Наводи

Категорија:Романи на Александар Дима
Категорија:Француски романи
Тања Балаќ

**Тања Балаќ** — македонска сликарка, родена во 1968 година во Скопје.

## Животопис
Тања Балаќ дипломирала на Факултетот за ликовни уметности, отсек сликарство во Скопје, во 1991 година. Во 2008 година, Тања Балаќ добива звање магистер на истиот факултет. Член е на ДЛУМ од 1996 година, и во периодот од 2006 до 2013 година е претседател на ДЛУМ. Надвор од земјата, во 2003 година посетувала студии во Париз, а учествувала и на бројни конференции и работилници надвор од Македонија. Покрај сликарството, Тања Балаќ работи и инсталации, уметнички видео проекти, и уметнички претстави. Работи и живее во Скопје.

## Самостојни изложби
*1992 - Скопје, Културно-иформативен центар (КИЦ), 
:Тетово, Културен центар, 
:Охрид, кафе-галерија „Кафе Мецо форте“
*1996 - Скопје, Културно-иформативен центар (КИЦ) 
:Кичево, Културен центар „Кочо Рацин“,
:Куманово, „Уметничка галерија“
*1997 - Скопје, Културно-иформативен центар (КИЦ) 
*1999 - канцеларија на ЈАТ во Скопје, хуманитарна изложба „Децата од Југославија“
*2002 - Галерија „Белград“, Зрењанин,
:Галерија „Духовен центар“, Србија,
:Уметничка галерија „Љубов од 1000 километри“, Бања Лука, Република Српска
*2003 - Музеј на Град Скопје
*2004 - Културен центар Нови Сад
:Париз, Франција
*2005 - Москва, Русија
*2006 - Марибор, Словенија
*2007 - Малме, Шведска
*2008 - Софија, Бугарија
:„Мала станица“, Скопје
*2009 - Истанбул, Турција
*2010 - Приштина, Косово
*2012 - Охридско лето
:Галерија „Око“, Скопје
*2013 - Љубљана, Словенија
*2014 - Венеција, Италија
*2015 - Галерија на НЛБ Тутунска банка, Скопје
*2016 - Национална галерија на Македонија

## Групни изложби

Тања Балаќ учествувала на повеќе од 80 групни изложби во Македонија и во странство: Франција, САД, Полска, Бугарија, Србија, Русија, Шведска, и други.

## Инсталации
2009 – „Куфер полн тага“ - Музеј на Град Скопје;
2012 – „Оживување, пеење на името“ - зимски салон 2012, Безистен;
2013 – „Кој е во публика“;
2013 – „Граѓани“ - видео инсталација;
2014 – „Триптих“ - зимски салон 2014, Национална галерија на Македонија;
2016 - „Приватноста на...“ - зимски салон 2016, Национална галерија на Македонија

## Награди
Тања Балаќ е добитник на повеќе награди за својата работа, и тоа: Награда „Жената симбол и инспирација“, Културен центар „Кочо Рацин“, Скопје во 1992 година, Награда за млади уметници, „Константин Мазев“ на изложбата во КИЦ во 1995 година, Награда „Методија Ивановски Менде“ на КИЦ во 1996 година, Награда „Никола Мартиновски“ во 2001 година, Награда „Пејзаж“, ДЛУМ галерија во 2003 година, Награда „Нерешки мајстори“ на ДЛУМ во 2015 година.

## Надворешни врски
*Официјална страница

## Наводи

Категорија:Македонски сликари
Митот за Сизиф

[десно|мини|366x366п| [Сизиф, симбол на апсурдот на постоењето, слика од Франц Стак (1920)]]
***Митот за Сизиф*** () — филозофски есеј од 1942 на Албер Ками.

Ками пишува за својата филозофија на апсурдот: човечката залудна потрага по значење, смисла, единство и јасност соочен со несфатлив свет, лишен од Бог и вечните вистини и вредности. Ками се прашува дали од ова сознание следува самоубиство? Неговиот одговор: „Не. Ова сознание бара бунт.“ Следствено, Ками опишува неколку можни патишта за апсурдниот живот. Во последното поглавје Ками го споредува апсурдот на животот со ситуацијата на Сизиф, лик од старогрчката митологија кој бил проколнат вечно да турка камен по стрмнината на некоја планина. Заклучок на есејот: „Самата борба [...] е доволна да го исполни срцето на човекот. Не ни останува ништо друго освен да го замислиме Сизиф како среќен.“

Ова дело честопати се поврзува со други дела од опусот на Ками: романот *[[Странецот]]* (1942), драмите  *[[Недоразбирање (драма)|Недоразбирање]]* (1942) и *[[Калигула (драма)|Калигула]]* (1944), но особено есејот *[[Бунтовникот (есеј)|Бунтовникот]]* (1951).

## Содржина

Категорија:Француски есеи
Категорија:Есеи
Категорија:Дела на Албер Ками
Категорија:Книги од 1942 година
Френк Лојд

**Френк Вилијам Џорџ Лојд** (2 февруари 1886 &ndash; 10 август 1960) — филмски режисер, сценарист и продуцент. Тој бил еден од основачите на Академијата за филмски уметности и науки, и бил нејзин претседател во периодот 1934-35.

Лојд е роден во Глазгов, Шкотска. Неговата мајка Џејн била шкотланѓанка а неговиот татко Едмунд бил велшанец. Тој е првиот шкот во историјата кој добил Оскар. Лојд бил награден со Оскар за најдобар режисер на второто доделување на наградите за неговата работа на немиот филм *[[Божествената дама]]*, а на истото доделување бил номиниран и уште двапати за филмовите *[[Уморна река]]* и *[[Тежина (филм)|Тежина]]*. Тој повторно го добил Оскарот во 1933 година за филмот *[[Кавалкада]]* и добил уште една номинација за Оскар за најдобар режисер за веројатно неговиот најуспешен филм, *[[Побуна на бродот Баунти]]*.

На 8 февруари 1960 година, Лојд добил своја ѕвезда на Холивудската патека на славните за неговиот особен придонес кон филмската индустрија.

## Наводи

## Надворешни врски

* 

Категорија:Родени во 1886 година
Категорија:Починати во 1960 година
Категорија:Британски режисери
Категорија:Добитници на Оскар за најдобар режисер
Категорија:Луѓе од Глазгов
Дарко Гашпаровиќ

**Дарко Гашпаровиќ** (хрватски: *Darko Gašparović*; , , Хрватска - , )  — хрватски театролог, драматург, книжевник, доктор по хуманистички науки и еден од најголемите и најпознатите хрватски проучувачи и истражувачи на македонската култура и уметност.

## Животопис
Гашпаровиќ е роден во Загреб, Хрватска на 27 април 1944 година. Гашпаровиќ бил професор на Универзитетот во Риека, а во 2016 година година ја добил свестаката награда за хуманизам на Охридската академија на хуманизмот. Гашпаровиќ се занимавал и со хрватско-македонските културни односи и врски.
По повод добивањето на охридското признание, издавачката куќа „Феникс“ ја објавила неговата книга „Писмото низ вековите” во која тој се осврнал на Кирило-Методиевската традиција преку светите Климент и Наум. Во неа тој се задржува и на други пројави од македонската култура, а како автор е познат по своите стручни огледи и студии за водечките претставници на македонскиот театар: Коле Чашуле, Живко Чинго, Јордан Плевнеш, Слободан Унковски, Владо Цветановски, Дејан Пројковски и други. Непосредно пред смртта на Гашпаровиќ излезе од печат и книгата со негови есеи „Златно руно“. Починал во Загреб на 7 јануари 2017 година.

## Наводи

## Надворешни врски
*Почестен сум со наградата за хуманизам која ми ја додели Охрид  - интервју

Категорија:Членови на друштвото на хрватски книжевници
Категорија:Хрватски македонисти
Категорија:Хрватски академици
Категорија:Хрватски театролози
Категорија:Хрватски драматурзи
Категорија:Хрватски книжевници
Евгенија Гранде

***Евгенија Гранде*** — роман од францускиот писател Оноре де Балзак издаден во 1833. Балзак раскажува за пренесување на скржавоста од таткото на ќерката Евгенија, преку невозвратената љубов од нејзиниот братучед. Како и во останатите романи на Балзак, ликовите се претставени според нормите на реализмот.

*Евгенија Гранде* е дел од капиталното дело *[[Човечка комедија]]*, кое Балзак го осмислил додека го пишувал овој роман. Балзак во второто издание на *Евгенија Гранде* ревидирал некои од имињата на ликовите за го вклопи романот во *Човечка комедија*. Подоцна се испоставило дека книгата била инспирирана од Марија ди Фресно, љубовница на писателот, кој преку романот претставил дел од семејното стебло на Марија.

Писателот Фјодор Михајлович Достоевски ја започнал својата кариера преведувајќи ја *Евгенија Гранде* на руски во 1843. Неколку филмови се снимени според романот.

## Наводи

Категорија:Романи на Оноре де Балзак
Итар Пејо (нунатак)

**Итар Пејо** () — чука од видот нунатак на Троичкиот Полуостров во Греамовата Земја на Антарктикот. Се издига 462&nbsp;м над брегот на протокот Принц Густав, наспроти островот Алекторија и веднаш јужно од јазикот на Ејткинхедовиот Ледник.

Нунатакот е наречен по македонскиот народен јунак, мариовецот Итар Пејо, кој бугарската антарктичка комисија го наведува како бугарски.

## Местоположба
Нунатакот Итар Пејо се наоѓа 7,35&nbsp;км североисточно од планината Робертс, 4,69&nbsp;км југоисточно од Бејлиевиот и 4,35&nbsp;км јужно од Тафтовиот Нунатак.

## Наводи

## Карти
* Антарктичка дигитална база на податоци. Топографска карта на Антарктикот. Размер: 1:250000. Научна комисија за антарктичко истражување (SCAR)

Категорија:Нунатаци на Антарктикот
Категорија:Бугарија на Антарктикот
Категорија:Греамова Земја
Алехандро Гонсалес Ињариту

**Алехандро Гонсалес Ињариту** (роден на 15 август 1963 г.) — мексикански филмски режисер, сценарист, продуцент и поранешен композитор. Тој е првиот мексикански режисер номиниран за Оскар за најдобар режисер, за *[[Бабел (филм од 2006)|Вавилон]]* (2007).

Шест долгометражни филмови на Ињариту — *[[Кучешка љубов (филм)|Кучешка љубов]]* (2000), *[[21 грам]]* (2003), *[[Бабел (филм од 2006)|Вавилон]]* (2006), *[[Прекрасно (филм)|Прекрасно]]* (2010), *[[Човекот-птица (филм од 2014)|Човекот-птица]]* (2014), и *[[Повратник (филм од 2015)|Повратник]]* (2015) — собраа позитивни критики и бројни признанија, вклучувајќи Оскар номинации и победи. Во 2015 година, Ињариту добил Оскари за најдобар режисер, најдобро оригинално сценарио, и најдобар филм за *Човекот-птица*. Следната година, тој го добил Оскарот за најдобар режисер за *Повратник*, со што станал само третиот режисер во историјата кој победил во категоријата две последователни години, и прв по 1950 година.

## Рани години
Алехандро Гонсалес Ињариту е роден во Град Мексико, како најмлад од седум деца во семејството на Луз Марија Ињариту и Хектор Гонсалес Гама. Во периодот од 16 и 18 години тој пловел преку Атлантскиот Океан на товарен брод и патувал низ Африка и Европа. Тој подоцна истакнал дека овие рани патувања имале големо влијание на него како режисер. Настаните во неговите филмови често се случуваат на места кои тој ги посетил во овој период. По патувањата, Ињариту се вратил во Град Мексико и дипломирал на департманот комуникации на Ибероамериканскиот универзитет, еден од најпрестижните приватни универзитети во Мексико.

## Личен живот
Ињариту е венчан со Марија Еладија Хагерман која е уредник и графички дијзанер. Хагерман и Ињариту изгубиле новороден син во средината на 1990. години. Тие имаат син и ќерка.

Тој е добар пријател со мексиканските режисери Гуљелмо дел Торо и Алфонсо Куарон, општо познати како „*The Three Amigos of Cinema*“.

Ињариту изјавил, во однос на нелегалната имиграција, „Не постои човек кој, како резултат на желбата да изгради подобар живот, треба да се именува или прогласува за нелегален.“ Според Ињариту, планот на Доналд Трамп за изградба на ѕид на границата помеѓу САД и Мексико ќе го „предаде основањето на САД. Силата на САД лежи во различноста.“

## Филмографија

## Наводи

## Надворешни врски

* 
* 
* 

Категорија:Родени во 1963 година
Категорија:Живи луѓе
Категорија:Мексикански режисери
Категорија:Добитници на Оскар за најдобар режисер
Категорија:Добитници на Златен глобус
Црква „Св. Троица“ - Трооло

**Света Троица** — главна селска црква во селото Трооло.

## Местоположба

Црквата е сместена во средишниот дел од селото Трооло, во непосредна близина на сретселото.

## Историја

Црквата била изградена во 1901 година, но не е познато кога и од кој архијереј била осветена. Исто така, не е познато кога и од кој зограф биле изработени иконите. Црквата не е зографисана.

## Архитектура

Градбата на црквата има правоаголна основа. Ѕидана е од камен и малтер со полутркалезни сводови и е покриена со ќерамиди. На северниот и јужниот ѕид има по еден прозорец. Од западната и јужната страна на градбата е доградена припрата, којашто е пониска и исто така е покриена со ќерамиди. Над влезната порта има натпис на којшто е испишан датумот 23 февруари 1901 година и од кој се забележува дека црквата има повеќе ктитори. Над натписот има живопис на којшто е прикажано Светото Тројство.

Дворот на црквата е обележан со камена ограда. Камбанаријата е сместена во аголот од дворот на црквата, од левата страна на влезната порта. Таа претставува дводелна градба од камени тули, при што првиот дел има квадратна основа и од сите страни е заграден со камени ѕидови. Вториот дел има осумаголна основа и, со исклучок на основата, е сочинет од осум дрвени столбови покриени со кровот на камбанаријата.

Внатрешноста на црквата нема фрескоживопис. Иконостасот е изработен од дрво и на него има 20 икони распоредени во два реда, од кои во долниот ред има 7 поголеми, а во горниот ред 13 помали икони. Мали икони се поставени и во просторот пред иконостасот. На јужниот ѕид, од десната страна на иконостасот е сместен владичкиот стол.

## Галерија


Податотека:Црква „Св. Троица“ - Трооло 2.jpg|Поглед на црквата
Податотека:Црква „Св. Троица“ - Трооло 3.jpg|Припратата
Податотека:Влезната порта од црквата „Св. Троица“ - Трооло 2.jpg|Натпис над влезната порта
Податотека:Влезната порта од црквата „Св. Троица“ - Трооло.jpg|Живопис на Светото Тројство над влезната порта
Податотека:Внатрешноста на црквата „Св. Троица“ - Трооло.jpg|Внатрешноста на црквата
Податотека:Камбанаријата на црквата „Св. Троица“ - Трооло.jpg|Камбанаријата на црквата
Податотека:Црква „Св. Троица“ - Трооло 4.jpg|Припратата
Податотека:Црква „Св. Троица“ - Трооло 5.jpg|Апсидата


## Поврзано
* Штипско архијерејско намесништво
* Трета пробиштипска парохија
* Трооло

## Наводи

## Надворешни врски

* Информации за црквата  — страница на Брегалничката епархија

Категорија:Трооло
Трооло
Кретјен де Троа

**Кретјен де Троа** (; роден околу 1130, а починат помеѓу 1180 и 1190) — француски поет, кој се смета за основач на книжевноста за легендата на кралот Артур на старофранцуски јазик, а со тоа и еден од првите писатели на витешки романи. Живеел и творел во дворот на Шампања, во времето на кралот Анри I Шампански и неговата жена Марија.

Негови најпознати дела се *[[Ерек и Енида]]*, *[[Клиже]]*, *[[Ланселот или витезот од кочијата]]* напишан истовремено со *[[Иван или витезот со лавот]]* и *[[Персивал или приказната за гралот]]*, недовршено дело. Романите на де Троа ги прикажуваат политичките и културните идеали на местото и времето во кое тој живеел. Романите главно се мешавина од некаква благородничка приказна и витешка авантура, во која љубовта и религиските идеали на крстоносните војни доминираат.

Кретјен де Троа е еден од првите книжевници на француски јазик, а начинот на структурирање на приказните го предвеснува романот, книжевен облик карактеристичен за подоцнежната француска книжевност. Делата на де Троа истовремено се едни од најдобрите од средновековната книжевност. Помеѓу сите писатели на приказни за легендата на Артур, Троа е заслужен за создавање на ликот на Ланселот.

Категорија:Француски писатели
Категорија:Средновековни писатели
Татјана Гогоска

**Татјана Гогоска** — македонска писателка, родена на  година, во Гостивар.

## Животопис
Татјана Гогоска е дипломиран новинар, магистер по комуникациски науки, и автор на седум книги од кои шест за деца и млади и еден роман за возрасни. Автор е на повеќе од триста сценарија за телевизиски програми, пред сè за деца и млади. Како автор пе потпишана на бројни популарни ТВ сценарија за сериите во Македонија, самостојни играни, музички и документарни емисии, како: „Дајте музика“, „Во светот на бајките“, „Канал ДЕ“ и други.

Во периодот од 1998 до 2004 година, Татјана Гогоска беше уредник на Програмата за деца и млади во Македонската телевизија. Тоа е перидот во кој се снимаа и се емитуваа бројни серии за деца и млади, меѓу кои, “Големи и мали“, „Светот има осум страни “, „Умни глави“, „Сезаме отвори се“, “Чирибу-Чириба“, “Ние сме нај“, и други серии со кои растеа генерации на деца. Во тој период, Татјана Гогоска активно учествуваше во создавање на програми за деца и млади во странство: Шведска, Германија, Порторико, Турција, Италија и Словачка.

Во балканските програми во кои учествуваа седум балкански телевизии, „Тоа сум јас“ и „Децата таленти на Балканот“ (2003-2006), Татјана Гогоска беше главен уредник за Македонија.

Татјана Гогоска била член на домашни и меѓународни жирија, меѓу кои: Меѓународното жири во Словенија на Музичката манифестација „Деца пејачи“ во Раденци, Меѓународдното жири на Фестивалот „Златна Амфора“ во Несебар, Меѓународното жири на Фестивалот „При Дануб“ во Братислава.

Татјана Гогоска се појавува и како уредник на Програмата за деца и млади во 2002 година, преку учеството на децата на Македонија на Детската Евровизија, каде трипати беше и шеф на делегацијата за истата манифестација. Во 2007 година, Гогоска беше шеф на делегацијата на Македонија за Евровизија за возрасни, во Хелсинки.

## Книжевно творештво
Зад неа се издадените книги:
* „Насмеани очи“, збирка раскази за деца (1993), 
* „Немирни години“, драмски игри за млади (1996), 
* „Климентовото училиште“, драма за млади (2008), 
*„Телевизијата и емоциите кај децата“, стручен труд кој е и нејзин магистерски труд, (2010)
* „Патување кон зајдисонцето“, роман за возрасни (2011)
* „Патување низ детството“, драмски игри за деца (2012) 
*„Училница за глума“, драмски игри, монолози и дијалози за деца (2015).
* „Најденко во магичниот круг“, драма за деца

## Награди и признанија
Татјана Гогоска е добитник на десетина домашни и меѓународни награди за телевизиска програма и драмски остварувања. Во 2016 година ја доби Државната награда за најдобар драмски текст, за драмата за деца „Најденко во магичниот круг“.

## Наводи

## Надворешни врски
* [Татјана Гогоска на страницата на [Семрежна филмска база на податоци|IMDb]]

Категорија:Македонски писатели
Најкорисен играч на НБА финалето

**Најкорисен играч на НБА финалето** (оригинално: *NBA Finals Most Valuable Player Award* или скратено *NBA Finals MVP*) е награда која во НБА лигата која се доделува на играчот кој дал најголем придонес за клубот во НБА финалето.

Награда воглавном се доделува на играч од победничкиот тим, иако во 1969 година наградата ја добил Џери Вест, чиј Лос Анџелес Лејкерс бил поразен во финалната  серија. Најмногу пати наградата ја има добиено Мајкл Џордан (6), а Меџик Џонсон е најмладиот играч (20 година) и единствениот руки кој ја добил оваа награда.

Во февруари 2009 годината, името на наградата било променето во **Бил Расел Најкорисен играч на НБА финалето** во чест на единаесеткратниот НБА првак Бил Расел.

## Добитници

## Повеќекратни добитници

## Поврзано
*Најкорисен играч во НБА

## Наводи
Витешки роман

мини|Амадис Галски, шпански витешки роман објавен во Сарагоса во 1508 - гравура на Хорхе Кочи, XVI век 	
**Витешки** или **рицарски роман** уште наречени **витешки романси** — приказна во проза или стихови популарна помеѓу благородничките кругови во доцниот среден век. Станува збор за фантастични приказни исполнети со чудесни авантури најчесто на некој витез, со јуначки карактер, кој заминува на поход. Сепак „нагласокот е на љубовта и дворските манири, за разлика од т.н. *[[шансон де жест]]* и друг вид на епски творби во кои нагласокот е на машкото воено јунаштво.“ Романсите главно црпеле од народното творештво, особено од легендите и бајките, приспособени да одговараат на вкусот на тогашните читатели/слушатели, но некаде околу 1600 овие приказни повеќе не биле во мода. Мигел де Сервантес токму во овој период ги исмева овие приказни преку *[[Дон Кихот]]*. Сепак, денешната слика за средниот век е повеќе под влијание на овие романи отколку на која било друга средновековна форма, така што самиот збор * средновековно* пробудува слики на витези, девојки во опасност, змејови и сл.

Вообичаено, овој тип на книжевност бил пишуван на англонормандски, старофранцуски, окситански, провансалски, а подоцна и на португалски, шпански, англиски, италијански (особено во склоп на сицилијанската поезија) и германски јазик. Почнувајќи од ХIII век, романсите биле сѐ повеќе пишувани во проза. Тие биле читани од страна на дворјаните, но истовремено некои од нив биле изведувани пред жителите на кралскиот двор. Францускиот поет, Кретјен де Троа е еден од најпознатите творци на овие романи. Приказните за Кралот Артур и витезите на округлата маса се најпознат пример за овој тип на романи. Во современата книжевност мотивите од витешките романси се најприсутни во фантастичните романи, како ''Господарот на прстените'' на Џ. Р. Р. Толкин или *[[Песна за мраз и оган]]* на Џорџ Р.Р. Мартин.

## Наводи

Категорија:Теорија на книжевноста
Категорија:Книжевни жанрови
Црква „Св. Илија“ - Митрашинци (стара)

**Свети Илија** — главна селска црква во малешевското село Митрашинци. Таа е најголемата селска црква во Општина Берово. Сместена е во средишниот дел од селото и има доминантна позиција, особено со нејзината висока камбанарија. Се претпоставува дека потекнува од  век.

## Историја
Нема точни податоци од кога потекнува самата градба на црквата, иако се претпоставува дека потекнува од  век. Според запис во самата црква, таа е живописана во 1894 година. Таа е единствената црква во Малешевијата, чијашто внатрешност е целосно насликана.

## Архитектура
Црквата претставува трикорабна градба. На западната и дел од северната страна има припрата, којашто е покриена со кровот на целата градба придржуван на дрвени столбови. На северната страна има две влезни врати. Над едната има натписна табла на којашто е запишано името на Свети Илија кому црквата му е посветена, а над натписната табла има живопис. Над втората влезна врата исто така има живопис.

Дворот на црквата е ограден, а во него има пространа трпезарија, којашто се простира низ целиот северен и западен дел од дворот. Во дворот е сместена и камбанаријата. Таа има квадратна основа и се состои од три дела. Долниот дел е малтерисан, додека средниот и горниот дел се обоени во бела боја. Средниот дел е највисок и на неговите страни има по три вертикално поставени прозорци. На страните од горниот дел има по два хоризонтално поставени прозорци. Кровот од камбанаријата содржи мала купола во средишниот дел над којашто има крст.

## Фрескоживопис
Внатрешноста на црквата е целосно насликана, а зографисувањето било извршено кон крајот на  век. Црквата е фрескоживописана од страна на зограф од Мелник.

Во средишниот дел на средниот брод е живописан ликот на Исус Христос. На северниот и на јужниот ѕид се наоѓаат сцени од големите празници и од циклусот на Христовите страдања. На северниот ѕид се насликани сцените: Христос пред Пилат и миење на рацете, Христово Распетие и Христово погребение, а на јужниот ѕид: Обрезание Христово, Сретение и Предавството на Јуда. На празниот простор од прозорците во црквата се насликани ликовите на пророците. На северниот ѕид се насликани пророците: Давид, Еремија, Мојсеј, Исаија и Соломон, а на јужниот ѕид: Авакум, Пророк со уништена сигнатура и Захариј.

## Иконостас
Црквата поседува и иконостас. Иконите се изработени од страна на зограф од Крушево, а дел од нив од непознат зограф.

## Галерија

Податотека:Влезна порта на црквата „Св. Илија“ (стара) во Митрашинци.jpg|Фреска над влезната врата на црквата
Податотека:Влезна порта на црквата „Св. Илија“ (стара) во Митрашинци 2.jpg|Натпис над влезот во црквата
Податотека:Влезна порта на црквата „Св. Илија“ (стара) во Митрашинци 3.jpg|Влезот во црквата
Податотека:Црква „Св. Илија“ (стара) во Митрашинци 2.jpg|Поглед над црквата
Податотека:Макета на црква во дворот на црквата „Св. Илија“ (стара) во Митрашинци.jpg|Макета на црква во дворот на црквата
Податотека:Камбанаријата на црквата „Св. Илија“ (стара) во Митрашинци.jpg|Камбанарија на црквата


## Поврзано
* Црква „Св. Илија“ (нова)
* Струмичка епархија
* Митрашинци

## Наводи

## Надворешни врски

Митрашинци
Категорија:Митрашинци
Ресвератрол

**Ресвератролот** е стилбеноид, вид на природен фенол, и фитоалексин кој го синтетизираат некои видови на растенија како одговор на повреда или кога растението е нападнато од патогени како бактерии или габи. Извори на ресвератрол од храната претставуваат лушпите од грозје, боровинки, малини, црници.

Иако се употребува како додаток во исхраната, не постојат јасни докази дека употребата на ресвератрол влијае врз човечкото здравје.

## Наводи

Категорија:Стилбеноиди
Категорија:Антиоксиданси
Црква „Св. Илија“ - Митрашинци (нова)

**Свети Илија** — новоизградена селска црква во малешевското село Митрашинци, Македонија. Сместена е на мала височинка надвор од селото, близу текот на реката Брегалница. Во близина на црквата се наоѓа археолошкото наоѓалиште Св. Илија, на кој се пронајдени остатоци на архитектонска камена пластика и од покривни ќерамиди, дел од старохристијанската црква во минатото.

## Архитектура
Црквата претставува крсто-куполен храм. Куполата е изградена од тули, има осумаголна основа и на секоја од страните има монофора. Кон внатрешноста на црквата водат три влеза, од западната, јужната и северната страна. Пред секој влез има натстрешница покриена со кров од ќерамиди. На источната страна, односно во задниот дел од црквата, има апсида со шестаголна основа, во чија средина има ланцетен прозорец. Целата градба е обоена во бела боја и е покриена со ќерамиди.

## Галерија

Податотека:Црква „Св. Илија“ (нова) во Митрашинци 2.jpg|Поглед на црквата
Податотека:Црква „Св. Илија“ (нова) во Митрашинци 3.jpg|Апсидата на црквата


## Поврзано
* Црква „Св. Илија“ (стара)
* Струмичка епархија
* Митрашинци

## Наводи

## Надворешни врски

Митрашинци
Категорија:Митрашинци
Арон Тејлор-Џонсон

**Арон Тејлор-Џонсон** (роден **Арон Пери Џонсон**; 13 јуни 1990 г.) — англиски глумец, најпознат по главната улога во суперхеројските филмови Фајтер и Фајтер 2 и по улогата на Квиксилвер во *[[Одмаздници 2: Ерата на Ултрон]]* (2015).

Тејлор-Џонсон започнал да глуми на шестгодишна возраст и имал улоги во филмови како *[[Шангајски витези]]* (2003), *[[Илузионист (филм)|Илузионист]]* (2006) и *[[Ангус, танги и совршени бакнежи]]* (2008). Тој направил пробив со улогата во биографскиот филм за Џон Ленон насловен *[[Момче од никаде]]* (2009). Тој го глумел Бен во криминалниот трилер *[[Дивјаци (филм од 2012)|Дивјаци]]* (2012), рускиот гроф Вронски во *[[Ана Каренина (филм од 2012)|Ана Каренина]]* (2012) и потполковникот Броди во  *[[Годзила (филм од 2014)|Годзила]]* (2014). За улогата на скитникот психопат Реј Маркус во трилерот *[[Ноќни животни (филм од 2016)|Ноќни животни]]* (2016), режиран од Том Форд, тој освоил „Златен глобус“ за најдобар спореден глумец и бил номиниран за наградата БАФТА за најдобар глумец во споредна улога.

Тој претходно бил потпишуван како Арон Џонсон, но тој законски го променил своето презиме во 2013 година откако се венчал со режисерката Сем Тејлор-Вуд.

## Наводи

## Надворешни врски

* 

Категорија:Родени во 1990 година
Категорија:Живи луѓе
Категорија:Англиски глумци
Категорија:Англиски филмски глумци